Doro A yanzu garin Doro yana matsayin gari me hakimi, me gudanar kansa a fadan Sarkin katsina. Kuma garin na ƙarƙashin karamar hukumar Bindawa. Masana tarihi sun nuna cewa Doro ya samo asalin sunansa ne daga sunan wata mata da ake kira “A’i Mai Ɗan Doro”. Ana tsammani matan tayi hijira daga garin shuni wanda ke cikin garin jihar sakkwato a ƙaramar hukumar Shuni,tare da ɗan uwanta Mani da jama’arsu. Sun fara sauka a inda Mani yake yanzu, daga baya suka tashi suka matsa zuwa inda Doro take a yau. Ance A’i Mai Ɗan Doro ta samu matsala da ƙaninta watau Mani sai ta koreshi ya koma garin da suka baro watau Mani, ita kuma ta tsaya ta kafa ɗan gari “Doroyal” wanda ke kusa da Doro ta yanzu, daga wannan suna na A’i Mai Ɗan Doro aka sami “Doro” da kuma sunan sarautar garin “Ɗan Doro”. Ba a samu bayani ba game da mazaunan farko ba sai de tarihi ya nuna cewa Haɓe da Fulani ne mafi yawan Mazaunan Doro, sannan an nuna garin ya kai shekara Dubu da kafuwa.